
Parlamentul  României

Camera  Deputaţilor
	Comisia pentru apărare, ordine

publică şi siguranţă naţională

          Nr. 32/241/2013
	                    Bucureşti, 26.6.2013
                     PL x 242/2013


R A P O R T
asupra propunerii legislative pentru completarea art. 86                          din Legea nr. 80/1995 privind statutul cadrelor militare

1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu propunerea legislativă pentru completarea art. 86 din Legea nr. 80/1995 privind statutul cadrelor militare, trimisă cu adresa nr. PL x 242 din 26 iunie 2013 şi înregistrată cu nr. 32/241 din 27 iunie 2013. 
2. Consiliul Legislativ, cu adresa nr. 610 din 26 iunie 2013, a avizat favorabil, cu observaţii şi propuneri, această iniţiativă legislativă.
3. Propunerea legislativă are ca obiect de reglementare completarea art. 86 din Legea nr. 80/1995 privind statutul cadrelor militare, cu modificările şi completările ulterioare, în sensul ca şi generalii şi amiralii Serviciului Român de Informaţii, Serviciului de Informaţii Externe, Serviciului de Telecomunicaţii Speciale şi Serviciului de Protecţie şi Pază să fie menţinuţi în activitate după îndeplinirea vârstei standard de pensionare, până la vârsta de 60 de ani sau trecuţi în rezervă, la cerere.
4. Propunerea legislativă face parte din categoria legilor organice, potrivit prevederilor art. 73 din Constituţia României, republicată.

5. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este primă Cameră sesizată.

6.  La lucrările Comisiei au fost prezenţi 22 de deputaţi din totalul de 24 de membri.


În urma dezbaterilor, în şedinţa din 26 august 2013, membrii Comisiei, cu majoritate de voturi, au hotărât să propună plenului Camerei Deputaţilor adoptarea acestei propuneri legislative în forma prezentată. 
Preşedinte
Ion  MOCIOALCĂ
Întocmit: Consilier parlamentar Valentin Busuioc

